Hvað gerir vinsæll barnabókahöfundur sem langar að skrifa glæpasögur ? Jú , hann finnur upp dulnefni og býr til skemmtilegt tvíeyki fatlaðs fyrrum lögreglumanns og greindrar konu er vilja sjá réttlætið ná fram að ganga . Robert Galbraith er höfundarnafn J.K. Rowling og spæjararnir eru Cormoran Strike og Robin Ellacott . Á síðasta ári kom út fjórða bókin um þau tvö , Lethal White . J.K. Rowling ætlaði að leyna því hver stæði að baki Roberts Galbraith til að sakamálasögurnar fengju sanngjarna dóma sem ekki lituðust af viðhorfum fólks til höfundar Harry Potter-bókanna . En einhver hjá útgáfufyrirtækinu kjaftaði . Þess vegna er upphafssetning fyrsta kafla Lethal White einstaklega áhugaverð eða : „ Slík er hin almenna þrá eftir frægð að þeir sem öðlast hana fyrir slysni eða nauðugir munu bíða árangurslaust eftir samúð . “ J.K. Rowling ætlaði að leyna því hver stæði að baki Roberts Galbraith . Cormoran er fyrrum lögreglumaður í konunglegu bresku herlögreglunni og einfættur eftir að hafa lent í sprengjuárás í Afganistan . Upphaf kynna þeirra Robin eru þau að hún er send af ráðningarskrifstofu til að taka að sér að vera ritari hans tímabundið . Hún reynist hins vegar bæði skipulögð og einstaklega útsjónarsöm og að lokum slá þessi tvö saman í félag um rekstur einkaspæjarastofunnar . Þau eiga bæði að baki erfiða reynslu . Cormoran er sonur frægs rokkara og þekktrar grúppíu en hefur nánast ekkert samband haft við föður sinn . Þeir hafa aðeins hist tvisvar og faðirinn viðurkenndi hann ekki fyrr en niðurstöður DNA-prófs lágu fyrir . Robin var í háskólanámi í sálfræði þegar ráðist var á hana og henni nauðgað . Eftir það áfall hætti hún í skólanum og hefur ekki fundið fjölina sína fyrr en hún kemur til starfa hjá Cormoran . Bækurnar eru orðnar fjórar og þær eru allar langar . Sú fyrsta heitir The Cuckoo’s Calling , önnur The Silkworm , sú þriðja Career of Evil og svo að lokum Lethal White . Hjónabandið endar við altarið Sagan byrjar á formála um brúðkaup Robin og lesandinn gerir sér fljótt ljóst að hjónaband hennar er dæmt til mistakast í raun áður en það byrjar . En meðan hún reynir að finna leið til að skapa einhvern grundvöll til að bæta samband sitt og Matt kemur mjög veikur ungur maður inn á skrifstofu Cormorans . Hann segist hafa orðið vitni að því að barn hafi verið kyrkt og síðan grafið rétt við æskuheimili sitt . Cormoran veit að þótt fólk sé veikt er það ekki endilega lygarar og margt úr minningabankanum getur valdið sársauka síðar . Hann fer af stað til að kanna málið og þá setur þekktur stjórnmálamaður sig í samband við hann og biður hann að grafa upp hneykslismál um pólitískan andstæðing til að tryggja að sá geti ekki kúgað út úr honum fé . Á síðasta ári kom út fjórða bókin um þau tvö , Lethal White . Bækurnar um Cormoran Strike og Robin Ellacott eru ekki síður vel skrifaðar en Harry Potter-sögurnar . Þær eru spennandi og fléttan bæði flókin og forvitnileg . Persónusköpunin er frábær . Hver hefur ekki áhuga á einkalífi fremur þéttvaxins fyrrum boxara sem gekk í herinn í leit að öryggi en missti útlim vegna þeirrar þrár og ungrar konu að brjótast úr viðjum væntinga annarra til skapa sér eigin stefnu og líf á sínum forsendum . Þótt Lethal White sé 649 síður heldur hún lesandanum við efnið allt til enda . Margt fléttast inn í söguna , meðal annars pólitískur hráskinnaleikur , spilling , tilfinningaleysi og skortur á meðlíðan í öllum stéttum og ófyrirleitni fólks sem hikar ekki við að gera hvað sem er til að ná fram vilja sínum . Titillinn vísar til banvæns afbrigðileika í hrossum en folöldin fæðast alhvít en svo illa sködduð að þau lifa ekki lengi . J.K. Rowling hefur sagt í viðtölum að hún láti lesendum eftir að túlka hvernig titillinn endurspeglar samhengi sögunnar . BBC hefur gert sjónvarpsþætti eftir bókunum og fara Tom Burke og Holliday Grainger með hlutverk tvíeykisins og gera þeim góð skil .